România, țara celui mai rapid internet din UE, pe ultimul loc la digitalizarea serviciilor publice. Guvernul alocă 200 milioane de lei
Guvernul are pe agenda ședinței de azi un proiect de ordonanță de urgență pentru finanțarea digitalizării administrațieie publice locale. La acest capitol, guvernanții recunosc în preambulului actului normativ că România se situează pe ultimul loc în rândul statelor membre în ceea ce privește serviciile publice digitale. Toți indicatorii sunt sub media UE, ceea ce, spun reprezentanții Executivului, justifică necesitatea adoptării în regim de urgență a reglementărilor propuse prin proiectul de OUG, în vedere alinierii, în cel mai scurt timp, la standardele europene în domeniu.